

Давлат тиббий суғуртаси жамғармасининг 2025 йил 11 мартдаги 18-и-сон буйруғига асосан Ихтисослаштирилган тиббиёт ташкилотлари билан ишлаш бўлими томонидан бажарилган ишлар бўйича 
ҲАФТАЛИК ҲИСОБОТ
(2025 йил 10 ноябрь-14 ноябрь учун)

1. Ўзбекистон Республикаси Соғлиқни сақлаш вазирининг 2025 йил
12 сентябрдаги “Республика ихтисослаштирилган илмий-амалий ва бошқа тиббиёт марказлари фаолият самарадорлигини ўрганиш тўғрисида”ги 286-сон буйруғи ижросини таъминлаш мақсадида шу буйруқнинг 1-3-иловаларида кўрсатилган ходимлар тиббиёт марказларини ўрганиш учун юборилди. 
2. Жамғарманинг тегишли буйруғига мувофиқ Республика ихтисослаштирилган нефрология ва буйрак транплантацияси илмий-амалий тиббиёт марказида гемодиализ хизмати ташкил этилиши ўрганилди.
3. Ўзбекистон Республикаси Вазирлар Маҳкамасининг 2025 йил
4 ноябрдаги “Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш тартиби тўғрисидаги низомни тасдиқлаш ҳақида”ги 694-сон қарорида белгиланган вазифалар ижросини таъминлаш мақсадида Жамғарма ходимлари билан биргаликда йиғилиш бўлиб ўтди.
4. Вазирлар Маҳкамасининг 04.11.2025 йилдаги 694-сон қарори ижросини таъминлаш мақсадида Имтиёзли тоифага кирувчи шахсларни ҳисобга олиш ва навбат асосида даволанишга йўллашнинг электрон ахборот тизимида белгиланган вазифалар юзасидан ўзгартиришлар киритиш ҳақида Ўзбекистон Республикаси Соғлиқни сақлаш вазирлигига ва “UZINFOCOM” МЧЖга хат юборилди.
5. Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ–5199-сон қарори ижросини таъминлаш мақсадида ҳудудий бўлинмалар ходимлари томонидан тақдим этилаган тиббиёт муассасаларида имтиёзли тоифага кирувчи даволанаётган беморлар тўғрисида хафталик маълумотлар умумлаштирилди
ва раҳбариятга киритилди.
6. Ўзбекистон Республикаси Вазирлар Маҳкамасининг 2025 йил 05 майдаги “Етим ва ота-она қарамоғидан маҳрум бўлган болаларни ҳар томонлама қўллаб-қувватлаш ҳамда уларга ижтимоий ёрдам кўрсатиш билан боғлиқ харажатларни молиялаштиришда доир қўшимча чора-тадбирлар тўғрисида”ги 294-сон қарори ижроси бўйича Ижтимоий ҳимоя миллий агентлигининг маъсул ходимлари ва Жамғарма ходимлари билан биргаликда Zoom-платформаси орқали йиғилиш бўлиб ўтди, қўшма хат лойиҳаси муҳокама қилинди.
7. Республика ихтисослаштирилган эндокринология илмий-амалий тиббиёт марказининг 2025 йил 5 ноябрдаги 01-06/1613-сон хати билан тақдим этилган тиббий хизматлар ҳисоботлари кўриб чиқилди ва натижаси бўйича тегишли жавоб хати тайёрланди.  
8. “Ўзбекистон темир йўллари” АЖ “Темир йўл ижтимоий хизматлар” МЧЖ Андижон бекати бирлашган темир йўл шифохонаси филиалининг 31.10.2025 йилдаги 855-сон, 05.11.2025 йилдаги 861-сон ва 10.11.2025 йилдаги 877-сон хатларида беморларга сарфланган харажатларни Жамғарма ҳисобидан қоплашга амалий ёрдам сўралган бўлиб, уни Жамғарма томонидан ўрганиб чиқиб, натижаси бўйича тегишли жавоб хат тайёрланди 
9. Ўзбекистон Республикаси Президентининг 2021 йил 27 майдаги “Аҳолига гематология ва онкология хизматларини кўрсатиш тизимини янада такомиллаштириш тўғрсида”ги ПҚ-5130-сон қарори ва Давлат тиббий суғуртаси жамғармаси Кузатув кенгаши мажлисининг 2025 йил 29 сентябрдаги 106-сон баёнидаги тапшириқ ижроси бўйича онкологик касалликларга чалинган беморларни даволаш самарадорлигини ва уларга кўрсатилган тиббий хизматлар сифатини ошириш учун иммуногистохимёвий тадқиқотлар ўтказиш учун зурур бўлган реактивларни Давлат бюджети маблағлари ҳисобидан ҳудудлар кесимида тақсимланиши белгиланган. Жамғарманинг худудий бош мутахассислари иштирокида мазкур масала буйича олинган маълумотларни таҳлил қилиб чиқилмоқда.
10. Республика перинатал марказининг имтиёзли тоифага кирувчи шахслар даволанадиган касалликлар рўйхатига қўшимча касалликларни киритиш бўйича 2025 йил 4 ноябрдаги 01/491-сон хати ўрганиб чиқилиб, натижаси бўйича тегишли жавоб хат тайёрланди.
11. Жамғарма Ижро этувчи директорнинг ўринбосари У.Кандимов раислигида Zoom-платформаси орқали Жамғарма ходимлари иштирокида бўлиб ўтган йиғилишда иштирок этилди. 
12. “HAPPY LIFE MEDICAL CENTER” МЧЖ, “ZIYO NUR MED SHIFO” МЧЖ хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.
13. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
14. Бошқа ташкилий-амалий ишлар бажарилди.
